Document ID: 32006R0408

A BIZOTTSÁG 408/2006/EK RENDELETE
(2006. március 9.)
a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló 936/97/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az Európai Közösség és Ausztrália között a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáin szereplő engedményeknek ezen országok Európai Közösséghez való csatlakozása során történő módosításáról az 1994. évi Általános Vám- és Kereskedelmi Egyezmény (GATT) XXIV:6 és XXVIII. cikke alapján levélváltás formájában létrejött megállapodás megkötéséről szóló, 2006. január 30-i 2006/106/EK tanácsi határozatra (1) és különösen annak 2. cikkére,
mivel:
(1)
A 936/97/EK bizottsági rendelet (2) rendelkezik a kiváló minőségű marhahús többéves időszakra történő vámkontingenseinek megnyitásáról és kezeléséről.
(2)
Azon tárgyalások eredményeképpen, amelyek a 2006/106/EK határozat által jóváhagyott megállapodáshoz vezettek, a Közösség vállalkozott arra, hogy minden tagállam számára 150 tonnával emeli a kiváló minőségű marhahús éves behozatali vámkontingensét.
(3)
Ezenkívül a kiváló minőségű marhahús tekintetében Ausztrália számára megnyitott vámkontingens módosítása a 936/97/EK rendeletben meghatározott feltételektől függ. Abból a célból, hogy a hivatkozások tárgyát képező tényezők bizonyító erejűek és ellenőrizhetőek legyenek, a kiváló minőségű marhahúsnak a vonatkozó rendelet 2. cikkének b) pontjában szereplő meghatározását módosítani kell, és olyan hivatalos kategóriákra kell hivatkozni, amelyeket az illetékes ausztrál hatóságok e rendelet hatálybalépésének napján határoznak meg.
(4)
Azt is célszerű pontosan meghatározni, hogy az 1760/2000/EK európai parlamenti és tanácsi rendelet (3) 13. cikke, amely létrehoz egy rendszert a szarvasmarhafélék azonosítása és nyilvántartása céljából, és rendelkezéseket hoz a marhahús és az abból készült termékek címkézése tekintetében, alkalmazandó a 936/97/EK rendelet 2. cikkének b) pontjában említett kiváló minőségű marhahúsrészek behozatalára.
(5)
A 936/97/EK rendeletet ennek megfelelően módosítani kell.
(6)
Az e rendeletben előírt rendelkezések összhangban vannak a Marha- és Borjúhúspiaci Irányítóbizottság véleményével,
ELFOGADTA EZT A RENDELETET:
1. cikk
Az 936/97/EK rendelet a következőképpen módosul:
1.
A 1. cikk (1) bekezdése a következőképpen módosul:
a)
az első albekezdés első francia bekezdésében a „60 100 tonna” helyébe „60 250” tonna lép;
b)
a második albekezdés helyébe a következő szöveg lép:
„Mindazonáltal a 2005/2006-os behozatali évben a vámkontingensek összmennyisége 59 675 tonna.”
2.
A 2. cikk b) pontja a következőképpen módosul:
a)
az első albekezdésben a „7 000 tonna” helyébe „7 150” tonna lép;
b)
a második albekezdés helyébe a következő szöveg lép:
„Olyan tinó- vagy üszőhúsrészek, amelyeket az ausztráliai AUS-MEAT a következő hivatalos kategóriák egyikébe sorolt be: »Y«, »YS«, »YG«, »YGS«, »YP« és »YPS«. A marhahús színének az 1 B-4 AUS-MEAT hússzín-referenciaszabványnak kell megfelelnie, a zsír színének a 0-4 zsírszín-referenciaszabványnak, a zsírréteg P8-nál mért vastagságának pedig az AUS-MEAT által meghatározott 2-5-ös zsírréteg szerinti osztálynak.
A húsdarabok címkézésének az 1760/2000/EK európai parlamenti és tanácsi rendelet (4) 13. cikke szerint kell történnie.
A címkén található információk kiegészíthetőek a »kiváló minőségű marhahús« jelzéssel.
Mindazonáltal a 2005/2006-os behozatali évben a vámkontingens 7 075 tonna terméksúly az első albekezdésben említett KN-kódoknak, valamint a második, harmadik és negyedik albekezdésben szereplő meghatározásoknak megfelelő húsra.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2006. március 9-én.

Labels: 3
17